CELEX: C2004/284/33
Language: el
Date: 2004-11-20 00:00:00
Title: Απόφαση του Πρωτοδικείου, της 16ης Σεπτεμβρίου 2004, στην υπόθεση T-342/02, Metro-Goldwyn-Mayer Lion Corp. κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) (Κοινοτικό σήμα — Ανακοπή — Έκταση της υποχρεώσεως εξετάσεως — Μετατροπή σε αίτηση εθνικού σήματος — Άρθρο 58 του κανονισμού (ΕΚ) αριθ. 40/94)

20.11.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 284/16
            
         
      ΑΠΌΦΑΣΗ ΤΟΥ ΠΡΩΤΟΔΙΚΕΊΟΥ
   
   της 16ης Σεπτεμβρίου 2004
   στην υπόθεση T-342/02, Metro-Goldwyn-Mayer Lion Corp. κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) (1)
   
   (Κοινοτικό σήμα - Ανακοπή - Έκταση της υποχρεώσεως εξετάσεως - Μετατροπή σε αίτηση εθνικού σήματος - Άρθρο 58 του κανονισμού (ΕΚ) αριθ. 40/94)
   (2004/C 284/33)
   Γλώσσα διαδικασίας: η αγγλική
   Στην υπόθεση T-342/02, Metro-Goldwyn-Mayer Lion Corp., με έδρα την Santa Monica, Καλιφόρνια (Ηνωμένες Πολιτείες), εκπροσωπούμενη από τους F. de Visscher, E. Cornu, E. De Gryse και D. Moreau, δικηγόρους, κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) (εκπρόσωποι: S. Laitinen και D. Botis), έτερος διάδικος στη δίκη ενώπιον του τμήματος προσφυγών του ΓΕΕΑ η εταιρεία Moser Grupo Media, SL, εδρεύουσα στο Santa Eulalia del Rio (Ισπανία), με αντικείμενο προσφυγή κατά της αποφάσεως του τρίτου τμήματος προσφυγών του ΓΕΕΑ της 5ης Σεπτεμβρίου 2002 (υπόθεση R 437/2001-3), με την οποία κρίθηκε απαράδεκτη η προσφυγή κατά της αποφάσεως του τμήματος ανακοπών σχετικά με τη διαδικασία ανακοπής μεταξύ της Moser Grupo Media, SL, και της Metro-Goldwyn-Mayer Lion Corp., το Πρωτοδικείο (τέταρτο τμήμα), συγκείμενο από τους H. Legal, πρόεδρο, V. Tiili και Μ. Βηλαρά, δικαστές, γραμματέας: J. Plingers, υπάλληλος διοικήσεως, εξέδωσε στις 16 Σεπτεμβρίου απόφαση με το ακόλουθο διατακτικό:
   
               1.
            
            
               Απορρίπτει την προσφυγή.
            
         
               2.
            
            
               Καταδικάζει την προσφεύγουσα στα δικαστικά έξοδα.
            
         
      (1)  EE C 19 της 25.1.2003.